
REPUBLIKA HRVATSKA                                                                                    
KRAPINSKO-ZAGORSKA ŽUPANIJA
GRAD ZLATAR
Gradsko vijeće
KLASA: 240-06/24-01/04                                                               
URBROJ: 2140-07-01-24-10
Zlatar, 23.12. 2024.
[bookmark: _Hlk29385059]Temeljem članka 17., stavka 1. Zakona o sustavu civilne zaštite („Narodne novine“, broj 82/15, 118/18, 31/20, 20/21, 114/22), članka 52. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja („Narodne novine“, broj 66/21) te članka 27. Statuta Grada Zlatara („Službeni glasnik Krapinsko-zagorske županije“, broj 36A/13, 9/18, 9/20, 17A/21), Gradsko vijeće Grada Zlatara na svojoj 27. sjednici, održanoj 23.12.2024. godine, donosi
PLAN RAZVOJA 
sustava civilne  zaštite na području Grada Zlatara za 2025. godinu
UVOD
[bookmark: _Hlk500239868]Civilna zaštita je sustav organiziranja sudionika, operativnih snaga i građana za ostvarivanje zaštite i spašavanja ljudi, životinja, materijalnih i kulturnih dobara i okoliša u velikim nesrećama i katastrofama i otklanjanja posljedica terorizma i ratnih razaranja.
Grad Zlatar obavezan je organizirati poslove iz svog samoupravnog djelokruga koji se odnose na planiranje, razvoj, učinkovito funkcioniranje i financiranje sustava civilne zaštite.
Člankom 17. stavak 1. Zakona o sustavu civilne zaštite („Narodne novine“, broj 82/15, 118/18, 31/20, 20/21, 114/22) (u daljnjem tekstu: Zakon), definirano je da predstavničko tijelo na prijedlog izvršnog tijela jedinica lokalne i područne (regionalne) samouprave u postupku donošenja proračuna razmatra i usvaja godišnju analizu stanja i godišnji plan razvoja sustava civilne zaštite s financijskim učincima za trogodišnje razdoblje te smjernice za organizaciju i razvoj sustava koje se razmatraju i usvajaju svake četiri godine.
PLANSKI DOKUMENTI
Popis planskih dokumenata i odluka u području civilne zaštite, koje je Grad Zlatar obavezan izraditi i usvojiti u 2025. godini navedeni je u sljedećoj tablici:
Tablica 1. Popis planskih dokumenata i odluka za izradu u 2025. godini
	NAZIV DOKUMENTA
	ROK IZRADE
	DONOSI

	Usklađivanje Procjene rizika od velikih nesreća
	Prosinac 2025.
	Izvršno tijelo

	Odluka o imenovanju koordinatora na lokaciji
	Prosinac 2025.
	Načelnik stožera civilne zaštite

	Odluka o imenovanju povjerenika civilne zaštite i njihovih zamjenika
	Prosinac 2025.
	Izvršno tijelo

	Plan djelovanja civilne zaštite
	6 mjeseci od donošenja Procjene rizika od velikih nesreća
	Izvršno tijelo

	Analiza stanja sustava civilne zaštite za 2025. godinu
	Prosinac 2025.
	Izvršno tijelo

	Godišnji plan razvoja sustava civilne zaštite za 2026. godinu
	Prosinac 2025.
	Izvršno tijelo

	Plan vježbi civilne zaštite za 2026. godinu
	Prosinac 2025.
	Izvršno tijelo

	Izrada elaborata za vježbu civilne zaštite
	30 dana prije održavanja vježbe
	Izvršno tijelo


VOĐENJE I AŽURIRANJE BAZE PODATAKA O PRIPADNICIMA, SPOSOBNOSTIMA I RESURSIMA OPERATIVNIH SNAGA SUSTAVA CIVILNE ZAŠTITE
Grad Zlatar sukladno Pravilniku o vođenju evidencije pripadnika operativnih snaga sustava civilne zaštite („Narodne novine“, broj 75/16), osigurava uvjete za vođenje i ažuriranje baze podataka o pripadnicima, sposobnostima i resursima operativnih snaga sustava civilne zaštite.
Evidencija se ustrojava i kontinuirano ažurira za:
· članove Stožera civilne zaštite,
· povjerenike civilne zaštite i njihove zamjenike,
· koordinatore na lokaciji,
· pravne osobe od interesa za sustav civilne zaštite.
Grad Zlatar dužan je podatke o vrstama i broju pripadnika operativnih snaga zaprimljene od strane operativnih snaga i podatke koje su u obvezi izraditi samostalno dostaviti Krapinsko-zagorskoj županiji.
Kontakt podatke operativnih snaga sustava civilne zaštite (adrese, fiksni i mobilni telefonski brojevi) u planskim dokumentima potrebno je kontinuirano ažurirati.
NOSITELJ: Grad Zlatar
IZRAĐIVAČ: Jedinstveni upravni odjel
ROK: 30. prosinca 2025.god.
OPERATIVNE SNAGE SUSTAVA CIVILNE ZAŠTITE
Mjere i aktivnosti u sustavu civilne zaštite na području Grada Zlatara provode sljedeće operativne snage sustava civilne zaštite:
· [bookmark: _Hlk24610338]Stožer civilne zaštite, 
· Vatrogasna zajednica Grada Zlatara,  
· Gradsko društvo Crvenog križa Grada Zlatara, 
· HGSS – Stanica Zlatar Bistrica, 
· povjerenici civilne zaštite, 
· koordinatori na lokaciji,
· pravne osobe u sustavu civilne zaštite,
· udruge.
0. STOŽER CIVILNE ZAŠTITE
· Pripremiti i održati vježbu operativnih snaga sustava civilne zaštite
NOSITELJ: Grad Zlatar
IZVRŠITELJ: Stožer civilne zaštite, upravljačka skupina i operativne snage sustava civilne zaštite.
ROK: Sukladno donesenom Planu vježbi civilne zaštite

· Evidencija Stožera civilne zaštite, ažuriranje osobnih podataka
[bookmark: _Hlk24441332]NOSITELJ: Grad Zlatar
IZVRŠITELJ: Jedinstveni upravni odjel
ROK: kontinuirano tijekom godine
OPERATIVNE SNAGE VATROGASTVA 
Operativne snage vatrogastva temeljna su operativna snaga sustava civilne zaštite koje djeluju u sustavu civilne zaštite u skladu s odredbama posebnih propisa kojima se uređuje područje vatrogastva. 
Na području Grada Zlatara djeluje Vatrogasna zajednica Grada Zlatara u čijem su sastavu središnji DVD Zlatar, DVD Belec i DVD Donja Batina.
NOSITELJ: operativne snage vatrogastva Grada
IZVRŠITELJ: operativne snage vatrogastva Grada
ROK: prosinac 2025.god. 
DVD Zlatar
DVD Zlatar u cilju spremnosti i brzog djelovanja u 2025. godini planira provoditi:
· Taktičke vježbe u sklopu DVD-a Zlatar i VZG Zlatar – 12 vježbi,
· Osposobljavanje za zvanje “vatrogasni dočasnik I.klase” u organizaciji VZG Zlatar,
· Osposobljavanje za zvanje “vatrogasac” u organizaciji VZG Zlatar,
· Osposobljavanje za specijalnost “spašavanje pri tehničkim intervencijama” u organizaciji VZG Zlatar,
· Dan otvorenih vrata u mjesecu zaštite od požara,
· Državno vatrogasno natjecanje za odrasle,
· Vatrogasna natjecanja za sve natjecateljske kategorije,
· Rad s vatrogasnim pomlatkom mladeži.
             Oprema koja se planira nabaviti u 2025. godini:
· vatrogasni kamion “autocisterna” s opremom po Pravilniku o minimumu tehničke opreme i sredstava vatrogasnih postrojbi,
· interventna zaštitna oprema za strukturne požare (hlače, jakne, rukavice, kaciga, čizme s čeličnom kapom, opasač TIP B) - 17 kom,
· interventna zaštitna oprema za šumske požare (hlače, jakna, rukavice, kaciga, čizme s čeličnom kapom) – 15 komada,
· svjetiljka u “S” izvedbi – 20 kom,
· prijenosna radio stanica – 10 kom.
DVD Belec
DVD Belec cilju spremnosti i brzog djelovanja u 2025. godini planira provoditi:
· Taktičke vježbe u sklopu DVD-a Belec i VZG Zlatar,
· Osposobljavanja na razini vatrogasne zajednice Grada Zlatar, 
· Sudjelovanje na natjecanjima s vatrogasnim pomlatkom, 
· Uređenje sale unutar vatrogasnom doma,
· Sudjelovanja na vatrogasnim svečanostima.
             Oprema koja se planira nabaviti u 2025. godini:
· Odijela za gašenje na otvorenom - 11 kom, 
· Zaštitna kaciga za gašenje na otvorenom - 3 kom,
· Interventno odijelo za vatrogasne intervencije – 11 kom.

DVD Donja Batina
DVD Donja Batina u cilju spremnosti i brzog djelovanja u 2025. godini planira provoditi:
· Odrađivanje intervencija na području djelovanja vat. Postrojbe
· Sudjelovanje u aktivnostima na razini VZG Zlatar i VZKZŽ.
· Rad s natjecateljskim ekipama.
· Ostale akcije oko uređenja i opremanja vatrogasnog doma.
              Oprema koja se planira nabaviti u 2025. godni:
· Oprema nužna prema zakonu o opremljenosti vat. Postrojbe,
· 4 zaštitna interventna odjela(komplet hlače, jakna,čizme,rukavice,kaciga,opasač),
· Potopna pumpa većeg kapaciteta.
GRADSKO DRUŠTVO CRVENOG KRIŽA ZLATAR
GDCK Zlatar u 2025. godini planira provoditi sljedeće aktivnosti: 
· Edukacije volontera za skrb i pomoć u izvanrednim situacijama, 
· Edukacije i tečajevi prve pomoći u osnovnim i srednjim školama, natjecanje,
· Sudjelovanje na zajedničkim edukacijama i vježbama DCK KZŽ i HCK,
· Suradnja sa svim žurnim službama, 
· Senzibiliziranje javnosti za potrebu pripreme za krize,
· Osiguranje dovoljnih količina doza krvi od dobrovoljnih darivatelja krvi,
· Populariziranje akcija koje imaju karakter vježbe, npr. Solidarnosti na djelu, (od 1972 g.),
· Edukacija građana za sve vidove djelovanja,
· Osiguranje roba i materijala u skladištu, posebno za invalidne osobe i građane u stanju socijalno zaštitnih potreba,
· Sudjelovanje u projektu JUMICAR, programa prometne kulture, edukacija djece osnovnih škola,
· Osiguranje rada Službe traženja (javna ovlast Crvenog križa, Služba traženja je nacionalni ured za izvješćivanje o stradalnicima  i žrtvama masovnih nesreća, ratnog stanja, elementarnih nepogoda, izvanrednih situacija),
· Edukacija volontera za Službu traženja, 
· Redovito ažuriranje baze članova i volontera,
· Izvješćivanje javnosti, komunikacija s medijima,
· Osiguranje svih preduvjeta za žurni odgovor,
· Nabava nužne opreme,
· Realizacija nabave vozila za prijevoz volontera i roba, za rad.

Oprema koja se planira nabaviti u 2025. godini za cca 20 osoba:
· Zaliha vode za najmanje tri dana (četiri litre po osobi dnevno),
· Hrane za 3 dana (konzervirane i visokoenergetske namirnice, za slučaj potrebe i hrana za djecu),
· Vreće za spavanje ili deke za svakog člana obitelji (barem 20),
· Kuhinjski pribor (plastični tanjuri i šalice, otvarač konzerve, kuhinjski papar, plastična folija),
· Sitni material: upaljač ili šibice, svijeće, baterije obične – da posluži za 20 osoba,
· Zaštitna odjeća i obuća za volontere i zaposlenike- 10 osoba, jakne, majice, tenisice, kabanice, kape, rukavice i maske,
· Sezonski artikli za grijanje/hlađenje, barem 5 kalorifera, grijalica, ventilatora ili slično,
· Fotokopirni aparat sa skenerom, (kopije osobnih iskaznica, putovnica, bankovnih izvadaka),
· Osobne higijenske potrepštine (sapun, šampon, četkica za zube, higijenski ulošci, oprema za djecu, ručnici, WC papir) za 20 osoba,
· Ruksak za hitni pribor - 10 kom,
· Radio na baterije – 3 kom,
· Džepna svjetiljka – 10 kom,
· Pribor za prvu pomoć sa sanitetskim materijalom, udžbenici za obuku volontera, 
· Lutka za prvu pomoć za edukacije,
· 1 isušivač (jedan osigurala KZ županija)
· 1 tlakomjer, 1 aparatić za mjerenje šećera, trakice i lancete 200 kom,
· 3 mobilna uređaja s karticama.

NOSITELJ: GDCK Zlatar
IZVRŠITELJ: GDCK Zlatar
ROK: prosinac 2025.god.
HGSS – STANICA ZLATAR BISTRICA
Kroz 2025. godinu planiraju se sljedeće aktivnosti:
U narednoj godini planirane su svi oblici aktivnosti kao i u ovoj godini. Akcije kao aktivnost nije moguće brojčano planirati, dok dežurstva planiramo u jednakom broju kao i u 2024. godini. Također je u planu dio pripadnika Stanice poslati na tečajeve HGSS-a čiji raspored u ovome trenutku nemamo.		
Nabava opreme u 2025. godini:
U 2025. godini u planu je nabavka terenskog vozila od sredstava KZŽ. Kao i svake godine planirana je nabava opreme za spašavanje. Dio opreme za spašavanje, sukladno preporukama proizvođača, mora se mijenjati svakih nekoliko godina. Također je potrebno pratiti razvoj opreme i nabavljati novu opremu, primjenjiviju u akcijama spašavanja. Također je potrebno nabaviti osobnu opremu za spašavatelje, što nam je najveći problem jer nemamo adekvatna sredstva za istu.
NOSITELJ: HGSS - Stanica Zlatar Bistrica
IZVRŠITELJ: HGSS – Stanica Zlatar Bistrica
ROK: prosinac 2025.god.
				
POVJERENICI CIVILNE ZAŠTITE I NJIHOVI ZAMJENICI
· Osposobljavanje povjerenika civilne zaštite i njihovih zamjenika
NOSITELJ: Grad Zlatar
IZVRŠITELJ: MUP – Ravnateljstvo civilne zaštite
ROK: kontinuirano tijekom 2025.god.

· Sudjelovanje na vježbi operativnih snaga 
NOSITELJ: Grad Zlatar
IZVRŠITELJ: Stožer civilne zaštite, upravljačka skupina i operativne snage sustava civilne zaštite
ROK: Sukladno donesenom Planu vježbi civilne zaštite

· Evidencija povjerenika i zamjenika povjerenika, ažuriranje osobnih podataka
NOSITELJ I IZVRŠITELJ: Grad Zlatar 
ROK: kontinuirano tijekom godine
KOORDINATORI NA LOKACIJI
Sukladno članku 26. Pravilnika o mobilizaciji, uvjetima i načinu rada operativnih snaga sustava civilne zaštite („Narodne novine“, broj 69/16), Grad Zlatar je u Planu djelovanja civilne zaštite i u suradnji s operativnim snagama sustava civile zaštite utvrdio popis potencijalnih koordinatora na lokaciji kojeg, ovisno o specifičnostima izvanrednog događaja, načelnik Stožera civilne zaštite, upućuje na lokaciju sa zadaćom koordiniranja djelovanja različitih operativnih snaga sustava civilne zaštite i komuniciranja sa Stožerom tijekom trajanja poduzimanja mjera i aktivnosti na otklanjanju posljedica izvanrednog događaja.
Za koordinatore na lokaciji Grada Zlatara potrebno je voditi evidenciju te  ažurirati kontakt podatke u Planu djelovanja civilne zaštite.
· Sudjelovanje na vježbi operativnih 
NOSITELJ: Grad Zlatar
IZVRŠITELJ: Stožer civilne zaštite, upravljačka skupina i operativne snage sustava civilne zaštite
ROK: Sukladno donesenom Planu vježbi civilne zaštite

· Evidencija koordinatora na lokaciji, ažuriranje osobnih podataka
NOSITELJ I IZVRŠITELJ: Grad Zlatar
ROK: kontinuirano tijekom godine
PRAVNE OSOBE OD INTERESA ZA SUSTAV CIVILNE ZAŠTITE
Sukladno potrebi pretpostavljenog izvanrednog događaja, pravne osobe od interesa za sustav civilne zaštite Grada Zlatara sudjeluju u vježbi civilne zaštite Grada Zlatara. 
· Evidencija pravnih osoba od interesa za sustava civilne zaštite, ažuriranje osobnih podataka
NOSITELJ I IZVRŠITELJ: Grad Zlatar
ROK: kontinuirano tijekom godine
UDRUGE
[bookmark: _Hlk31006344]Udruge koje nemaju javne ovlasti, a od interesa su za sustav civilne zaštite (npr. kinološke djelatnosti, podvodne djelatnosti, radio-komunikacijske, zrakoplovne i druge tehničke djelatnosti), pričuvni su dio operativnih snaga sustava civilne zaštite koji je osposobljen za provođenje pojedinih mjera i aktivnosti sustava civilne zaštite, svojim sposobnostima nadopunjuju sposobnosti temeljnih operativnih snaga te se uključuju u provođenje mjera i aktivnosti sustava civilne zaštite sukladno odredbama Zakona i planu djelovanja civilne zaštite jedinice lokalne samouprave.
Na području Grada Zlatara djeluju udruge građana koje su sa svojim snagama i opremom kojom raspolažu od značaja za sustav civilne zaštite. Popis udruga naveden je u Planu djelovanja civilne zaštite Grada Zlatara. 
Udruge imaju obavezu dostaviti Gradu Zlataru sljedeće: kontakt podatke o odgovornoj osobi, broj članova, podatke o raspoloživim materijalno-tehničkim sredstvima i spremnosti za operativno djelovanje. 
ROK: kontinuirano tijekom 2025. godine.
SUSTAV UZBUNJIVANJA GRAĐANA
Cilj: uspostava sustava uzbunjivanja. 
U organizaciji civilne zaštite na području Grada Zlatara, pored ostalih subjekata, telekomunikacijska podrška, odnosno sustav veza u kriznim situacijama, pokazao se vrlo bitnim čimbenikom kvalitetnog sustava civilne zaštite, stoga je potrebno:
· nastaviti rad na unaprjeđenju sustava uzbunjivanja stanovništva u slučaju velikih nesreća i katastrofa,
· provjeriti čujnost sirena na području Grada Zlatara.
Izvršitelji: Operateri (vlasnici objekata s opasnim tvarima), MUP, VZG Zlatar i Grad Zlatar.



FINANCIRANJE SUSTAVA CIVILNE ZAŠTITE
Cilj: racionalno, funkcionalno i učinkovito djelovanje sustava civilne zaštite. 
Sukladno Zakonu, izvršno tijelo jedinice lokalne samouprave odgovorno je za osnivanje, razvoj i financiranje, opremanje, osposobljavanje  i uvježbavanje operativnih snaga. Prema tome, u Proračunu Grada Zlatara za 2025. godinu, u skladu s ostalim posebnim propisima, implementirat će se sljedeće stavke:
Tablica 2. Financijska sredstva predviđena za provođenja zadaća civilne zaštite za trogodišnje razdoblje
	NOSITELJ KORIŠTENJA FINANCIJSKIH SREDSTAVA IZ PRORAČUNA GRADA
	VISINA PLANIRANIH SREDSTAVA ZA 2025. GODINU S PROJEKCIJOM ZA 2026. I 2027. GODINU

	
	2025.
	2026.
	2027.

	VZG Zlatar
	41.144,00
	41.144,00
	51.144,00

	GDCK Zlatar
	25.332,00
	25.332,00
	25.332,00

	HGSS – Stanica Zlatar Bistrica
	670,00
	670,00
	670,00

	Udruge 
	120.000
	90.000,00
	90.000,00

	Civilna zaštita
	6.636,00
	6.636,00
	6.636,00

	UKUPNO
	193.782,00
	163.782,00
	163.782,00


ZAKLJUČAK
Donošenjem Zakona i zakonskih akata proizlaze zadaće i okvirna dinamika provođenja poslova u sustavu civilne zaštite Grada Zlatara.
U 2025. godini pokazuje se potrebnim nastaviti aktivni rad u usklađenju i unaprjeđenju sustava civilne zaštite Grada Zlatara i to posebice sljedećim aktivnostima: 
· ažuriranjem postojećih planskih dokumenata, 
· osposobljavanjem i opremanjem operativnih snaga sustava civilne zaštite,
· ažuriranjem podataka o operativnim snagama u sustavu civilne zaštite,
· osiguravanjem planiranih proračunskih sredstva za organizaciju i razvoj sustava civilne zaštite.


PREDSJEDNICA
Danijela Findak

